‘ไทยไพบูลย์’คว้างานคุ้มครองศาลยุติธรรม
ไทยไพบูลย์ประกันภัย คว้าประกันกลุ่มอุบัติเหตุ ทรัพย์สินข้าราชการศาลยุติธรรมและครอบครัว
30 ก.ย. 2557

ไทยไพบูลย์ประกันภัย คว้าประกันกลุ่มอุบัติเหตุ ทรัพย์สินข้าราชการศาลยุติธรรมและครอบครัว 
นายยูจีน ฟงจูนเซียง ประธานเจ้าหน้าที่บริหาร บริษัท ไทยไพบูลย์ประกันภัย เปิดเผยว่า กระทรวงยุติธรรมได้ให้บริษัทเข้าไปให้บริการประกันภัยในราคาสวัสดิการ พร้อมคืนกำไร เมื่อจบโครงการตามเงื่อนไข แก่ข้าราชการกระทรวงยุติธรรมและครอบครัว โดยจะเริ่มตั้งแต่วันที่ 1 ต.ค.ที่จะถึงนี้ 
ทั้งนี้ ประกอบด้วย แผนประกันรถยนต์ชั้น 1 กล้าท้าพิสูจน์ โดยประหยัดขั้นแรกจากส่วนลดโครงสร้างเบี้ยประวัติดี1550% ประหยัดขั้นสองจากส่วนลดโครงสร้างเบี้ยพิเศษ 10% และประหยัดแน่นอนจากค่านายหน้าอีก 18% 
นอกจากนี้ มีแผนประกันภัยรถยนต์แบบเบี้ยสำเร็จรูปประเภท 1 ให้ความคุ้มครองแบบชั้น 1 แต่จำกัดทุนประกันภัย จ่ายเบี้ยเริ่มต้น 4,000 กว่าบาท/ปี แผนประกันภัยรถยนต์แบบเบี้ยสำเร็จรูปประเภท 2+, 3+ และประเภท 3 เบี้ยคุ้มสุดเริ่มต้น 1,887 บาท/ปี โดยให้บริการเสริมตามมาตรฐานสากล
“ที่สำคัญคือ ได้สิทธิในการคืนกำไร เมื่อสมาชิกที่ร่วมโครงการขับรถดี มีเคลมรวมต่ำกว่าเกณฑ์ที่กำหนดเมื่อจบโครงการ” นายยูจีน กล่าว
ทั้งนี้ยังมีประกันสรรพภัยสำหรับที่อยู่อาศัย คุ้มครองบ้านแบบเบ็ดเสร็จทุกภัย เบี้ยเริ่มต้น 930 บาท ประกันภัยอุบัติเหตุส่วนบุคคลอีกด้วย
TPB Super PA จ่ายชดเชยการเสียชีวิตทุกกรณี และรับเงินชดเชยรายวันกรณีรักษาตัวในโรงพยาบาล ฟรีค่าใช้จ่ายบริการช่วยเหลือฉุกเฉินทางการแพทย์ ในวงเงิน 1 ล้านบาท เบี้ยเริ่มต้น 12 บาท/คน/วัน